કોમેડી શો ‘તારક મહેતા કા ઉલ્ટા ચશ્મા'માં દયાબહેનના રોલથી પોપ્યુલર દિશા વાકાણી છેલ્લા ઘણા સમયથી આ શોમાં જોવા મળતી નથી. મેટરનિટી લિવ પર જનારી દિશા હવે ક્યારે આ શોમાં પાછી ફરશે એના વિશે તેણે જાતે જ કહ્યું હતું. તેણે ઇન્સ્ટાગ્રામ પર દયાબહેનના ગેટ-અપમાં એક ફોટોગ્રાફ પોસ્ટ કરતાં લખ્યું હતું કે, ‘દરેક જણ મને આ શોમાં પાછા ફરવા વિશે કહી રહ્યા છે, ખાસ કરીને તમે બધા લોકો. હું ખરેખર આ શોને ખૂબ મિસ કરું છું. મને આ શોમાં પાછા ફરવું ગમશે, પરંતુ સંજોગો અત્યારે અનુકૂળ નથી. મને સમજવા અને સપોર્ટ આપવા બદલ આભાર.